**Blended Intensive Program Erasmus + K131**
**Flow Together: Common Rivers, Common Culture**

1. **PREDMET NATJEČAJA**

Predmet natječaja je izbor vizualnog rješenja - loga za **Blended Intensive Programme Erasmus+ radionicu** na Građevinskom i arhitektonskom fakultetu Osijek s naslovom ***Flow together: Common Rivers, Common Culture*** koji će se koristiti na materijalima radionice .

1. **NARUČITELJ**

Raspisivač i organizator Natječaja je Građevinski i arhitektonski fakultet Osijek, Vladimira Preloga 3, 31000 Osijek, kontakt e-pošta dstober@gfos.hr.

1. **KRITERIJI**

Natječaj je otvoren **za sve studente GRAFOS-a.** Osobe na dovršenju studija nisu prihvatljivi natjecatelji. Svaki natjecatelj ili natjecateljski tim (najviše tri studenta u timu) može prijaviti najviše dva rješenja.

Vizualni identitet – logo urbanističke radionice treba imati sljedeće kvalitete:

**Identitet i vrijednosti**: identitet treba odražavati identitet i vrijednosti grada Osijeka, s naglaskom na rijeku u gradu, naslov radionice te vrijednosti Naručitelja GRAFOS-a.

**Prepoznatljivost**: vizualni identitet treba biti jedinstven i prepoznatljiv u okviru studentske populacije, logo treba biti lako pamtljiv i primjenjiv na različite platforme i medije, digitalne i tiskane materijale.

**Estetika i kreativnost**: dizajn treba biti estetski privlačan i kreativan tako da korištenje boja, tipografije i oblika treba biti pažljivo odabrano kako bi se postigao vizualni dojam koji odgovara karakteru Naručitelja.

**Prilagodljivost**: identitet treba biti fleksibilan i prilagodljiv različitim formatima i veličinama, trebao bi biti primjenjiv na zaglavljima dokumenata, zahvalnicama, potvrdama i publikacijama

**Originalnost**: od natjecatelja se očekuje da predstave originalna rješenja koja naglašavaju internacionalni karakter studentske radionice, timski rad, riječni krajolik te gradski prostor

**Jednostavnost i jasnoća**: identitet treba biti jednostavan i jasan u svojoj kompoziciji kako bi bio lako prepoznatljiv te postići brzu i intuitivnu vizualnu komunikaciju.

1. **DOKUMENTACIJA**

Svi natjecatelji u sklopu ovog Natječaja trebaju dostaviti:

* Potvrdu o statusu studenta Građevinskog i arhitektonskog fakulteta Osijek
* Skeniranu potpisanu izjavu o izvornosti grafičkog rješenja vizualnog rješenja – loga (svaki natjecatelj pojedinačnu izjavu – izjava je u prilogu)
* Tekstualni opis ideje
* Logo u .jpg i .png formatu,
* Logo primijenjen u zaglavlje word dokumenta (.docx), na potvrdu o sudjelovanju A4 uspravno (.docx) i slajd u Power Point prezentaciji (.ppt)

**NAPOMENA:**

Natjecatelj/tim čiji je dizajn izabran**obvezan je** izvršiti izvedbeni dio dizajna:

* Potpisati izjavu o ustupanju vizualnog identiteta za korištenje GRAFOS-u u svrhu izrade materijala za predmetnu BIP radionicu.
* Pripremiti dokumente vizualnog identiteta u .jpg i .png formatima, potvrda o sudjelovanju u .docx te naslovni i radni slajd u . ppt formatu
* Tekstualni opis ideje
* Popis boja u oznakama: RGB, CMYK
* Dozvoljene kombinacije znaka i boja

1. **ROK**

 Rok za prijavu je do petka, **21. veljače 2025. do 12:00** sati.

1. **NAČIN DOSTAVE**

Natjecatelji svoje radove dostavljaju isključivo putem e-pošte na adresu: **bip\_logo@gfos.hr**, s naslovom "**Natječaj za oblikovanje vizualnog identiteta logo BIP**".

U poruci e-pošte natjecatelj treba navesti:

* ime i prezime ili sva imena i prezimena studenata u timu,
* e-poštu (jedna za tim),
* kontakt broj mobitela (jedan za tim),
* trenutnu razinu obrazovanja koju pohađa/ju (studij i godinu).
* ukoliko ne želi objavu imena i prezimena/imena i prezimena u timu

Dokumentacija se predaje u ZIP formatu, u slučaju ograničenja e-pošte preporuča se korištenje besplatnog[WeTransfer alata](https://wetransfer.com/) te dostavu poveznice za preuzimanje navedene dokumentacije.

Radovi pristigli nakon navedenog roka ili oni koji ne udovoljavaju uvjetima ovog Natječaja neće biti razmatrani.

1. **POVJERENSTVO I NAGRADE**

Povjerenstvo sastavljeno od tri člana iz institucije Naručitelja vršit će formalnu provjeru jesu li pristigli radovi u skladu s uvjetima ovog Natječaja. Povjerenstvo će vrednovati radove te će dodijeliti tri nagrade u neto iznosima:

1. nagrada 200 eura
2. nagrada 150 eura
3. nagrada 100 eura

Članovi povjerenstva:

prof.dr.sc. Dina Stober, predsjednica

prof.dr.sc. Hrvoje Krstić, član

dr.sc. Lucija Kraus, članica

Naručitelj se obvezuje zadržati tajnost svih podataka o pristiglim radovima i natjecateljima sve do objave rezultata ovog Natječaja.

Naručitelj zadržava pravo da od prvonagrađenih autora zatraži određene tehničke prilagodbe djela.

1. **REZULTATI**

Svi natjecatelji bit će obaviješteni o primitku e-pošte te o rezultatima Natječaja koje će Naručitelj objaviti na mrežnoj stranici fakulteta po završetku evaluacije Povjerenstva, u roku od sedam (7) dana od roka predaje radova.